Na temelju članka 78. Zakona o komunalnom gospodarstvu („Narodne novine“ broj 68/18,110/18,32/20) i članka 41. Statuta Grada Paga („Službeni glasnik Grada Paga“ broj 5/21), Gradonačelnik podnosi Gradskom vijeću Grada Paga prijedlog

**O D L U K E**

**o izmjeni Odluke o komunalnom doprinosu**

Članak 1.

Ovom Odlukom mijenja se Odluka o komunalnom doprinosu („Službeni glasnik Grada Paga broj 08/18)– u daljnjem tekstu: Odluka.

Članak 2.

Članak 4. st. 1. mijenja se i glasi:

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m³) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Članak 3.

Članak 7. st. 1. i 2. mijenja se i glasi:

Jedinična vrijednost komunalnog doprinosa određuje se za pojedine zone u jedinici lokalne samouprave tako da je ta vrijednost najviša za prvu zonu, a manja za svaku iduću zonu.

Jedinična vrijednost komunalnog doprinosa za prvu zonu u jedinici lokalne samouprave ne može biti viša od 10% prosječnih troškova građenja kubnog metra (m³) građevine u Republici Hrvatskoj.

Članak 4.

Članak 8. mijenja se i glasi:

Zone za obračun komunalnog doprinosa određuju se na slijedeći način

1. zona: Grad Pag, Bošana, Dubrava sa Sv. Marijom i Sv. Markom, Šimuni i Košljun,
2. zona: Proboj, Vlašići, Dinjiška, Miškovići i Smokvica
3. zona: Gorica, Vrčići, Stara Vasa sa Kukovićima te ostala područja koja nisu definirana kao naselja, a na kojima je prisutna gradnja.

Članak 5.

Članak 9. mijenja se i glasi:

Jedinične vrijednosti komunalnog doprinosa iskazane u kunama po m3 građevine utvrđuju se kako slijedi:

1. zona-135,00 kn/m3
2. zona-110,00 kn/m3
3. zona-95,00 kn/m3

Iznimno od odredbi stavka 1. ovoga članka jedinična vrijednosti komunalnog doprinosa za garažu, spremište, skladište i sl. te podrum koji se koristi kao spremište, konoba, kotlovnica i sl. obračunava se sa koeficijentom 0,10.

Jedinična vrijednost komunalnog doprinosa za gospodarske građevine i OPG gospodarstva isključivo za poljoprivrednu djelatnost (poljoprivredna proizvodnja, uzgoj stoke radi mlijeka i mesa, staklenici, uljare, sl.) obračunava se sa koeficijentom 0,25, a za gospodarske građevine koje služe isključivo za držanje stoke (staje) obračunava se sa koeficijentom 0,10.

Članak 6.

Članak 18. mijenja se i glasi:

Gradsko vijeće Grada Paga na prijedlog Gradonačelnika Grada Paga može djelomično ili u potpunosti osloboditi plaćanja komunalnog doprinosa investitore koji grade poslovne objekte s ciljem otvaranja novih radnih mjesta, npr. Hotele, objekte male privrede i sl., uz uvjet predočenja odgovarajućih garancija (npr. da se investitor ugovorom obveže u određenom roku završiti objekt i započeti s radom, te zaposliti određeni broj radnika), a za koji se utvrdi da su od interesa za Grad Pag.

Članak 7.

Članak 20. st. 1. mijenja se i glasi:

Obveznik komunalnog doprinosa koji u trenutku zaprimanja zahtjeva za obračun ima na području Grada Paga prijavljeno prebivalište posljednjih 10 godina bez prekida, a što dokazuje uvjerenjem o prebivalištu Ministarstva unutarnjih poslova odnosno potrošnjom troškova stanovanja (potrošnjom vode i struje), mjestom gdje je zasnovan radni odnos, izjavom o izabranom liječniku, mjestom podnošenja porezne prijave i sl., ima pravo na djelomično oslobađanje od plaćanja komunalnog doprinosa u visini od 70% (slovima: sedamdeset posto) od obračunate vrijednosti komunalnog doprinosa ukoliko se radi o stambenoj građevini GBP do 400m2, dok za ostatak kvadrature komunalni doprinos plaćaju u cijelosti.

 Članak 8.

Članak 23. mijenja se i glasi:

Postupci započeti po Odredbama Odluke o komunalnom doprinosu („Službeni glasnik Grada Paga broj 08/18) okončati će se po odredbama te Odluke ukoliko je ista povoljnija za stranku.

Članak 8.

Ova Odluka stupa na snagu osmog dana od dana objave u Službenom glasniku Grada Paga.

KLASA: 361-03/21-30/134

URBROJ: 2198/24-05/01-21-1

Pag, 17. prosinca 2021.

 Gradonačelnik

 Ante Fabijanić